Държавен вестник, бр. 62, 2016 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  62
2. В ал. 3 думите „не може да разглежда 
и да приема решения“ се заменят с „може 
да изразява становища“, а накрая се добавя 
„при направено предложение от не по-малко 
от една трета от съдиите“.
3. Създава ал. 6:
„(6) Командированите съдии участват с 
право на глас в общите събрания на съда, от 
който са командировани.“
§ 42. В чл. 100 ал. 2 се отменя.
§ 43. В чл. 100г, изречение първо след 
думите „всички съдии“ се поставя запетая и 
се добавя „без командированите“, а думите 
„ал. 2 – 5“ се заменят с „ал. 2 – 6“.
§ 44. В чл. 100е се правят следните изме­
нения:
1. В ал. 1 думите „длъжността на“ и думите 
„не е заета или съдия“ се заличават.
2. Алинея 3 се отменя.
§ 45. В чл. 104 се правят следните изме­
нения и допълнения:
1. В ал. 1, изречение първо след думата 
„съдии“ се поставя запетая и се добавя „а 
командированите участват без право на глас“.
2. В ал. 3 думите „не може да разглежда 
и да приема решения“ се заменят с „може да 
изразява становища“, а след думите „апела­
тивния съд“ се поставя запетая и се добавя 
„при направено предложение от не по-малко 
от една трета от съдиите“.
3. Създава се ал. 6:
„(6) Командированите съдии участват с 
право на глас в общите събрания на съда, от 
който са командировани.“
§ 46. В чл. 106 ал. 1 се изменя така:
„(1) Председателят на апелативния съд 
осъществява общо организационно и адми­
нистративно ръководство на апелативния 
съд, като:
1. представлява съда като юридическо лице 
и орган на съдебната власт;
2. организира работата на съдиите;
3. съвместно със своите заместници пред­
лага на общото събрание разпределението на 
съдиите по отделения, когато има такива;
4. определя по предложение на общото 
събрание председателите на отделения, когато 
има такива, за срок 5 години;
5. свиква и ръководи общото събрание 
на съда;
6. може да председателства съдебни състави 
от всички отделения при спазване на принци­
па на случайния подбор при разпределението 
на делата;
7. извършва лично или възлага на съдия 
от апелативния съд проверки на организаци­
ята на дейността на съдиите от окръжните 
съдилища от своя съдебен район;
8. свиква съдиите от апелативния съд и от 
окръжните съдилища за обсъждане на доклада 
по т. 14, докладите от проверките и искани­
ята за приемане на тълкувателни решения и 
тълкувателни постановления;
9. командирова съдиите при условията на 
чл. 107;
10. анализира и обобщава съдебната прак­
тика на апелативния съд и на окръжните 
съдилища от съответния съдебен район;
11. ръководи и контролира работата на 
съдебните помощници;
12. одобрява щатното разписание на адми­
нистрацията на съда след обсъждането му от 
общото събрание на апелативния съд;
13. назначава и освобождава от длъжност 
служителите в съда и организира работата 
на отделните служби;
14. изготвя годишен доклад за дейността на 
апелативния съд, на окръжните съдилища и 
на районните съдилища в съдебния му район 
и до 31 март го предоставя на председателя 
на Върховния касационен съд за включване 
в годишния доклад;
15. организира публикуването на актовете 
на съда на страницата на апелативния съд в 
интернет при спазване на Закона за защита 
на личните данни;
16. публикува годишния доклад за дей­
ността на съда на страницата на апелативния 
съд в интернет в срок до един месец от пред­
ставянето му на председателя на Върховния 
касационен съд;
17. предоставя информации, справки и 
статистически данни в електронна форма по 
образци и в срокове, утвърдени от съдийската 
колегия на Висшия съдебен съвет, и ги пре­
доставя на съдийската колегия на Висшия 
съдебен съвет и на министъра на правосъдието;
18. в съответствие с приетите от общото 
събрание правила определя натовареността.“
§ 47. В чл. 107 се правят следните измене­
ния и допълнения:
1. В ал. 1 думите „длъжността на“ и „не е 
заета или съдия“ се заличават.
2. В ал. 2 се създава изречение второ: 
„Когато военно-апелативният съд не може да 
сформира състав, председателят командирова 
съдия от окръжните военни съдилища по реда 
на Наредбата за командировките в страната 
(обн., ДВ, бр. 11 от 1987 г.; изм., бр. 21 от 
1991 г., бр. 2 от 1994 г., бр. 62 от 1995 г., бр. 34 
от 1997 г., бр. 40 от 1999 г., бр. 2 от 2008 г. и 
бр. 2 от 2011 г.).“
3. Алинея 4 се отменя.
§ 48. В чл. 107б се правят следните изме­
нения и допълнения:
1. В ал. 1:
а) думите „длъжността на“ и „не е заета 
или съдия“ се заличават;
б) създава се изречение второ: „Когато 
апелативният специализиран наказателен съд 
не може да сформира състав, председателят 
командирова съдия от специализирания 
наказателен съд по реда на Наредбата за 
командировките в страната.“
2. Алинея 3 се отменя.